**137/2017. (IV. 27.) Kgy. sz. határozat**

1./ A Közgyűlés a szombathelyi 019/6, a gencsapáti 0100/5, valamint a söptei 0104/1 és 0104/2 hrsz.-ú ingatlanok területén ingyenes használatot biztosít a Marco Racing Team Kft. számára 2017. május 17-től május 20-ig terjedő határozott időre az „ISEUM RALLYE 2017” elnevezésű szombathelyi futam megrendezése céljából az alábbi feltételekkel:

* a használatba adási szerződés megkötéséhez előzetesen Lantos Lászlóné bérlő írásbeli hozzájárulásának beszerzése szükséges a rendezvény időpontjának előzetes egyeztetésével,
* a rendezvény lebonyolításához szükséges hatósági engedélyek beszerzése,
* a rendezvény előtt állapotrögzítés készítése az útvonalról és a nézők részére megnyitandó területről,
* a rendezvényt követően a rendezvény során keletkezett hulladék összegyűjtése és elszállítása,
* a versenyzők és nézők biztonságának megszervezése, garantálása,
* a Magyar Nemzeti Autósport Szövetség nyilatkozata a rendezés egyes részleteire vonatkozóan (pl. biztosítási terv készítése, nézők, parkolók kijelölt helye, kötelező biztonsági intézkedések).

2./ A Közgyűlés a 11-es huszár úti laktanya területén – szervizpark, versenyközpont kialakítása céljából – ingyenes használatot biztosít a Marco Racing Team Kft. számára 2017. május 17-től május 21-ig terjedő határozott időre az alábbi feltételekkel:

* A versenyek rendezéséhez szükséges engedélyek beszerzése és az abban foglalt feltételek betartása a szervező feladata.
* A verseny ideje alatt a biztonsági és törvényi előírások betartása és az esetlegesen bekövetkező balesetek kizárólag a szervező felelőssége.
* A szervező köteles kiemelt figyelmet fordítani a személy- és vagyonvédelem biztosítására.
* A verseny lebonyolításából esetlegesen származó balesetekért, károkért az ingatlan tulajdonosa és kezelője nem felel, a bekövetkezett károkért a szervező tartozik teles körű kártérítési felelősséggel.
* A területek használatba adása során a tulajdonosi jogok teljes körű védelméről köteles gondoskodni a szervező.
* A szervező köteles a műemléki területekre irányadó valamennyi jogszabályi rendelkezést teljes körűen betartani, ennek elmulasztásából eredő minden felelősség, kár, illetve bírság megfizetése terheli.
* A versennyel kapcsolatos karbantartás és üzemeltetés során felmerülő valamennyi feladatot saját költségén köteles elvégezni.
* A területen fel kell tüntetni, hogy sem a rendezvény résztvevői, sem a látogatók nem léphetnek be az ingatlanon található épületek területére.
* A rendezvény ideje alatt a területek 24 órás őrző-védő szolgálatáról köteles gondoskodni a szervező.
* A 11-es huszár úti lakótelep felőli kerítés megbontásáról és helyreállításáról a szervezőnek saját költségén kell gondoskodnia.
* A verseny alatt használt aszfaltos útra benyúlt fák ágainak a levágása a szervező feladata.
* A Lovas úti területen jelenleg sarjról nőtt fák, bokrok vannak. A terület letakarítása és a hulladék elszállítása a szervező feladata.
* A rendezvény ideje alatt a kapuk nyitásához, zárásához szükséges kulcsokat a kezelő rendelkezésre bocsátja.
* A verseny befejezése után a terület megtisztítása, takarítása és a hulladék elszállítása a szervező feladata.

3./ A Közgyűlés felhatalmazza a SZOVA Zrt.-t, hogy a Marco Racing Team Kft.-vel az 1. és 2. pontban foglalt feltételekkel a használatba adási megállapodást megkösse.

4./ A Közgyűlés felkéri a kezelőt Lantos Lászlónéval kötött bérleti szerződés módosítására az alábbi feltételekkel:

* A Bérlő a területet évente legfeljebb 15 napra térítésmentesen biztosítja a tulajdonos Önkormányzat részére, városi célú rendezvények lebonyolítására. A városi célú igénybevételről a bérlőt legalább 15 nappal korábban értesíteni kell.
* A Bérbeadó az éves bérleti díjat 5 %-kal csökkenti.

**Felelős**: Dr. Puskás Tivadar polgármester

Illés Károly alpolgármester

Molnár Miklós alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt. vezérigazgatója)

**Határidő**: azonnal